Ljekarne Koprivnica

Florijanski trg 4

KOPRIVNICA

U Koprivnici, 12. 01. 2024.

2. **Izvješće o radu Povjerenstva za lijekove za 2023.godinu**
3. Dana 03. 07. 2023. u 20:30 sati , održana je 2. sjednica Povjerenstva za lijekove Ljekarni Koprivnica, u prostoru Ljekarne Koprivnica, na adresi Braće Radića 2, Koprivnica. Prisutni članovi Povjerenstva : Božena Hrešć,mag.pharm. , Dragana Banjanac, mag.pharm. , Mirjana Smok, mag.pharm. , Anica Lukačić Sić,mag.pharm. i Tena Bahat Matijašec , mag.pharm.

Uvidom u potrošnju lijekova u ZU Ljekarne KC za cijelu 2023.godinu, Povjerenstvo za lijekove utvrđuje da nije bilo prometa lijekovima iz Popisa posebno skupih lijekova.

Članice Povjerenstva osvrnule su se na veliki iskorak u modernizaciji poslovanja Ljekarne Koprivnica, na adresi Braće Radića 2 u Kc, gdje je tijekom lipnja pusten u pogon robotiziran sustav za skladištenje i izdavanje lijekova, s namjerom da se ubrza proces izdavanja i poveća kontrola i preciznost u prometu lijekovima prema krajnjem korisniku.

Vezano uz dugotrajno razdoblje epidemije koronavirusa , Ministarstvo zdravstva je u drugom kvartalu 2023.g.službeno objavilo završetak epidemije te ukinulo obavezu nošenja zaštitnih maski ,kao i obvezu držanja propisanog razmaka, te su Ljekarne Koprivnica sukladno tome proširile usluge kojima se krajnjim korisnicima pruža kvalitetnija zdravstvena skrb. U Centralnoj ljekarni u dva navrata organizirano je oftalmološko savjetovalište, prilikom kojeg je specijalist oftalmolog vršio mjerenje žute pjege i glaukoma, te reviziju oftalmološke terapije našim pacijentima. Ovakva suradnja ljekarne i liječnika naišla je na ogroman odaziv pacijenata.

Nastavno na ratnu situaciju i izbjeglice iz Ukrajine, u ljekarničke programe integrirana je mogućnost izdavanja receptnih lijekova navedenim izbjeglicama bez novčane naknade, a takve recepte odmah po realizaciji potrebno je fakturirati Ministarstvu zdravstva RH.

Članice Povjerenstva usuglasile su se da će se sjednice Povjerenstva održavati sukladno potrebama.

Predsjednica Povjerenstva za lijekove:

Dragana Banjanac, mag.pharm